stanford-oval/wikipedia huggingface dataset:
Jean-Charles Thomas

Jean-Charles Thomas (16. joulukuuta 1929 Saint-Martin-des-Noyers – 14. lokakuuta 2023) oli ranskalainen roomalaiskatolinen piispa. Hän sai pappisvihkimyksensä 5. heinäkuuta 1953. Hänet nimitettiin 13. maaliskuuta 1972 Aire et Dax'n hiippakunnan vihkipiispaksi ja Gemellae in Numidian titulaaripiispaksi. Hänet vihittiin piispaksi 1. toukokuuta 1972. Pääkonsekraattorina toimi Charles-Auguste-Marie Paty, jota avustivat Marius-Félix-Antoine Maziers ja André Pierre Louis Marie Fauchet.
Vuonna 1974 Thomasista tuli Ajaccion hiippakunnan piispa. Vuonna 1986 hänet nimitettiin Versailles'n koadjuuttoripiispaksi, ja vuonna 1988 hänestä tuli Versailles'n piispa, jona hän toimi, kunnes erosi 11. tammikuuta 2001.
Jimmy Kimmel Live!

| Jimmy Kimmel Live! |
| --- | --- |

Tyyli:  Talk show
Kestoaika:  59 minuuttia
Luoja(t):  ABC
Pääosissa:  Jimmy Kimmel "Cousin Sal" Iacono Dicky Barrett (tiedottaja) Cleto and the Cletones (yhtye) "Uncle Frank" Potenza (turvallisuus) Guillermo Rodriguez (pysäköinti) Veatrice (turvallisuus)
Alkuperämaa:   Yhdysvallat
Alkuperäiskieli:  englanti
Verkko:   ABC   JIM
Esitetty:  26. tammikuuta 2003 – jatkuu edelleen
Aiheesta muualla
IMDb
Jimmy Kimmel Live! on yhdysvaltalainen ABC-kanavalla esitettävä keskusteluohjelma. Ohjelmaa juontaa Jimmy Kimmel.
Ohjelmaa on esitetty Suomessa JIM-kanavalla ajalla 1. syyskuuta 2008 – elokuu 2009.
Suomalainen Santeri Ojala on vieraillut ohjelmassa vuonna 2008.
It Won’t Be Long

| ”It Won’t Be Long” The Beatles |
| --- | --- | --- |

Kappaleen partituurin kansikuva
Kappaleen tiedot
 Albumilta: With the Beatles
 Äänitetty : 30. heinäkuuta 1963 EMI Studios, Lontoo
 Julkaistu: 22. marraskuuta 1963 (Britannia) 20. tammikuuta 1964 (Yhdysvallat)
 Tekijä(t): Lennon–McCartney
 Tuottaja(t): George Martin
 Tyylilaji: rock
 Kesto: 02.13
 Levy-yhtiö: Parlophone
It Won’t Be Long on brittiläisen rockyhtyeen The Beatlesin kappale yhtyeen vuoden 1963 albumilta With the Beatles. Se on albumin ensimmäinen kappale. Kappaleen kirjoitti pääasiassa John Lennon, Paul McCartneyn avustuksella.
Kokoonpano

Lähde:
Kokoonpano > The Beatles

John Lennon – laulu, rytmikitara
Paul McCartney – taustalaulu, bassokitara
George Harrison – taustalaulu, soolokitara
Ringo Starr – rummut
Kokoonpano > Tuotanto

George Martin – tuottaja
Norman Smith – äänisuunnittelija
Jacob Black

| Jacob Black |
| --- | --- |
 Taylor Lautner näyttelee Jacob Blackia sarjaan pohjautuvissa  elokuvissa
Luoja(t):  Stephenie Meyer
Näyttelijä(t):  Taylor Lautner
Ensi- esiintyminen:  Houkutus
Viimeinen esiintyminen:  Aamunkoi
Henkilötiedot
Koko nimi:  Jacob ”Jake” Black
Ammatti:  opiskelija
Sukupuoli:  mies
Ikä:  15 (Houkutus) 16–17 (Uusikuu, Epäilys ja Aamunkoi)
Kotipaikka:  La Push, Washington, Yhdysvallat
Asuinpaikka:  La Push, Washington, Yhdysvallat
Suhteet
Vanhemmat:  Billy Black Sarah Black
Sisarukset:  Rachel Black Rebecca Black
Isovanhemmat:  Ephraim Black (isoisän isä)
Tutut:  Bella Swan Edward Cullen Sam Uley Quil Ataera Embry Call Seth Clearwater Leah Clearwater
Infobox OKNimi-testi OK: 
Jacob ”Jake” Black on kuvitteellinen hahmo Stephenie Meyerin fantasiakirjasarjassa Houkutus. Jacob on mukana sarjan jokaisessa osassa. Ensimmäisessä osassa, Houkutuksessa, hän on pelkkä sivuhenkilö, mutta sarjan toisesta osasta alkaen hän nousee suurempaan rooliin ystävystyessään lähemmin Bella Swanin kanssa. Jacob kuuluu Quileute-intiaaniheimoon ja asuu isänsä Billyn kanssa La Pushin intiaanireservaatissa. Monien muiden heimon jäsenten tavoin myös Jacob on ihmissusi. Hän on rakastunut Bellaan ja kilpailee Edward Cullenin kanssa tytöstä. Kirjasarjaan perustuvissa elokuvissa Jacobia esittää Taylor Lautner.
Kehitys

Stephenie Meyer kertoi, että Jacobin piti aluksi olla vain henkilö jonka puheista Bella tajuaisi Culleneiden olevan vampyyreja. Meyer kuitenkin piti hahmosta niin paljon, että päätti antaa hänelle isomman roolin seuraavassa kirjassaan ja Meyer kutsuukin Jacobia ”lempilahjaksi, jonka Uusikuu antoi minulle.”
Meyer kirjoitti virallisille sivuilleen, että Jacobin ilmestyessä vakihahmoksi Uusikuuhun, Meyer palasi takaisin Houkutukseen, jota hän editoi samaan aikaan ”kuljettaen Jacobin ja hänen isänsä Houkutuksen läpi paremmin.”
Rooli kirjoissa > Houkutus

Jacobilla on vain pieni rooli sarjan ensimmäisessä kirjassa. Hän on Bellan isän ystävän, Billyn  poika. Bella kuulee Jacobilta tämän heimon vanhan legendan ja sen miten se liittyy Cullenien perheeseen. Vampyyrit ja heimo ovat vanhoja vihollisia. Jacob pitää kovasti Bellasta.
Rooli kirjoissa > Uusikuu

Edward jättää Bellan ja muuttaa pois perheensä kanssa ja silloin Bella ystävystyy syvemmin Jacobin kanssa. Heistä tulee hyviä ystäviä, jopa parhaita ystäviä. Jacob ja osa heimon pojista muuttuvat ihmissusiksi alueella olevien vampyyrien vaikutuksesta.
Jacob pelastaa Bellan, joka lähes hukkuu ollessaan kalliosukeltamassa. Edward palaa ja sopii Bellan kanssa. Hän myös muistuttaa Edwardia vanhasta sopimuksesta, jonka mukaan he eivät saa luoda uusia vampyyreitä.
Rooli kirjoissa > Epäilys

Jacob kieltäytyy näkemästä Bellaa ja vastaamasta hänen soittoihinsa, koska on vihoissaan Bellalle joka otti Edwardin takaisin. Jacob tunnustaa Bellalle rakastavansa häntä ja lopulta Bellakin ymmärtää rakastavansa Jacobia. Hän valitsee kuitenkin Edwardin.
Jacob ja Cullenit kukistavat yhdessä Victorian, joka vainoaa Bellaa, ja tämän luomat vampyyrit. Kirjan epilogi on kirjoitettu Jacobin näkökulmasta, hän on vihoissaan Bellan päätöksestä muuttua vampyyriksi ja siitä, että hän valitsi Edwardin. Hän karkaa kotoaan, jotta saisi olla rauhassa.
Rooli kirjoissa > Aamunkoi

Bellan ollessa raskaana Jacob yrittää piristää häntä ja Renesmeen synnyttyä hän leimaantuu (ihmissusi löytää tahattomasti sielunkumppaninsa) tähän. Jacobin ja Rosalien välit ovat kirjassa kireät ja he kutsuvatkin toisiaan useilla pilkkanimillä, mutta lopulta heidät yhdistää Renesmee, johon molemmat ovat kiintyneet. Jacob jättää laumansa, koska lauma pitää Renesmeetä vaarana muille ja päättävät tuhota lapsen. Renesmeen synnyttyä lauma tulee Cullenien luokse tappamaan lasta mutta, koska Jacob on leimautunut Renesmeehen lasta ei voi tappaa. Jacob ja hänen laumansa ovat Culleneiden puolella kun Volturit aikovat tuhota Renesmeen.
Jakosuhdevektori

Matematiikassa jakosuhdevektori missä suhteessa annettu jana on jaettu kahteen osaan. Olkoon a ja b kaksi vektoria, jotka eivät ole yhdensuuntaisia ja jotka lähtevät samasta pisteetä O. Olkoon a:n päätepiste A ja b:n päätepiste B. Olkoon p ja q kaksi positiivista reaalilukua. Tällöin janan AB jakosuhdevektori, joka jakaa janan AB suhteessa q/p, on jana OC, missä C sijaitsee janalla AB siten, että AC/CB=q/p.
Aiheesta muualla

Peda.net (Arkistoitu – Internet Archive)
Jaromír Dragan

| Mitalit> Maa:  Tšekkoslovakia.Miesten jääkiekko. Olympialaiset  | Mitalit> Maa:  Tšekkoslovakia.Miesten jääkiekko. Olympialaiset  | Mitalit> Maa:  Tšekkoslovakia.Miesten jääkiekko. Olympialaiset  | Maa:  Tšekkoslovakia> Miesten jääkiekko. |
| --- | --- | --- | --- |
|  Pronssia | Albertville 1992 | jääkiekko |  |
Jaromír Dragan (s. 14. syyskuuta 1963 Liptovský Mikuláš, Tšekkoslovakia) on slovakialainen entinen jääkiekkomaalivahti.
Dragan aloitti uransa HC Košicen maalivahtina. Hän pelasi Košicessa Tšekkoslovakian pääsarjassa kaudet 1988–1993, kunnes sarja lakkautettiin. Kauden 1993–1994 hän pelasi Slovakian pääsarjan HC Slovan Harvard Bratislavassa, kunnes siirtyi takaisin HC Košiceen, jossa pelasi kaudet 1994–2000.
Maajoukkueurallaan Dragan edusti Tšekkoslovakiaa vuoden 1992 talviolympialaisissa, joissa joukkue saavutti olympiapronssia. Slovakian paidassa Dragan pelasi talviolympialaisissa 1994, maailmancupissa 1996 sekä vuosien 1994, 1995, 1996 ja 1997 MM-kisoissa.
Aiheesta muualla

Jaromír Dragan Eurohockey.com. (englanniksi)
Dragan hockeygoalies.orgissa
Jevgenija Kosetskaja

| Jevgenija Kosetskaja> Евгения Андреевна Косецкая |
| --- | --- |

Henkilötiedot
Syntynyt: 16. joulukuuta 1994 (ikä 29) Tšeljabinsk, Venäjä
Kansalaisuus:   Venäjä
Sulkapalloilija
Pituus:  172 cm
Paino:  63 kg
Kätisyys:  Oikea
| Mitalit> Maa:   Venäjä.Naisten sulkapallo.EM-kilpailut  | Mitalit> Maa:   Venäjä.Naisten sulkapallo.EM-kilpailut  | Mitalit> Maa:   Venäjä.Naisten sulkapallo.EM-kilpailut  | Maa:   Venäjä> Naisten sulkapallo. |
| --- | --- | --- | --- |
|  Hopeaa | Huelva 2018 | Kaksinpeli |  |
Jevgenija Andrejevna Kosetskaja (ven. Евгения Андреевна Косецкая, s. 16. joulukuuta 1994 Tšeljabinsk) on venäläinen sulkapalloilija.
Kosetskaja on kilpaillut vuodesta 2008 lähtien. Ensimmäisen turnausvoittonsa hän saavutti nelinpelissä, kun hän voitti Kyproksen kansainvälisen turnauksen. Vuonna 2012 hän voitti Babolat Kharkovin kansainvälisen turnauksen kaksinpelin. Vuonna 2014 Kosetskaja voitti Viron kansainvälisen turnauksen kaksinpelin sekä samana vuonna nelinpelissä White Nights -kilpailun sekä Bahrainin kansainvälisen haastajaturnauksen. Vuonna 2015 hän voitti nelinpelissä Suomen avoimen turnauksen, White Nightsin ja Kazakstanin kansainvälisen turnauksen. Viimeisimmässä turnauksessa hän voitti myös nelinpelin. Vuonna 2016 hän voitti Itävallan avoimen turnauksen naisten nelinpelin, Etelä-Afrikan kansainvälisen turnauksen sekanelinpelin ja kaksinpelin, Botswanan kansainvälisen turnauksen sekanelinpelin ja kaksinpelin. Vuonna 2017 Kosetskaja voitti White Nightsin kaksinpelin ja Venäjän Grand Prix’n kaksinpelin. Vuonna 2018 hän saavutti EM-hopeaa kaksinpelissä. Vuonna 2019 hän voitti White Nightsin kaksinpelin.
Huhtikuussa 2021 Kosetskaja oli BWF:n naisten kaksinpelirankingin 21., joka on yhden huonompi kuin hänen uransa paras sijoitus.
Jean-Jacques Kantorow

Jean-Jacques Kantorow vuonna 2009.
Jean-Jacques Kantorow (s. 3. lokakuuta 1945 Cannes) on ranskalainen kapellimestari ja viulisti. Hänellä on venäläiset sukujuuret. Hän opiskeli Pariisin konservatoriossa, jossa voitti merkittävän palkinnon vuonna 1960. Hän aloitti uransa viulistina ja voitti 1960-luvun aikana lukuisia kilpailuja Euroopassa.
Kantorow levytti viulistina paljon keskeistä konsertto-ohjelmistoa. Glenn Gould ihaili hänen soittoaan, ja Grove Dictionaryssa hänen sanotaan soittajana "yhdistävän ranskalaisten ja venäläisten koulukuntien parhaat piirteet".
Kantorowista tuli Auvergnen kamariorkesterin pääkapellimestari vuonna 1985 ja Ensemble Orchestral de Parisin pääkapellimestari 1993. Hän on lisäksi johtanut muun muassa Orchestre de Parisia, Alankomaiden kamariorkesteria, Tapiola Sinfoniettaa ja Helsingin kamariorkesteria. Hän on opettanut Strasbourgin, Rotterdamin ja Pariisin konservatorioissa.
Jean-Jacques Koffi Oi Koffi

Jean-Jacques Koffi Oi Koffi (s. 22. maaliskuuta 1962) on norsunluurannikkolainen roomalaiskatolinen piispa. Hänet vihittiin papiksi Abengouroun hiippakuntaan 4. elokuuta 1990 ja nimitettiin saman hiippakunnan piispaksi 21. marraskuuta 2003. Piispaksi vihkiminen seurasi 21. joulukuuta. Pääkonsekraattorina toimi Bruno Kouamé, jota avustivat Mario Zenari ja Paul Dacoury-Tabley.
3. tammikuuta 2009 Koffi Oi Koffi sai nimityksen San Pedro-en-Côte d'Ivoiren hiippakunnan piispaksi.
Jerry Yang

| Xao "Jerry" Yang |
| --- | --- |
 Jerry Yang WSOP-voittonsa jälkeen.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  1
WSOP-rahasijat:  1
WPT-voitot:  0
EPT-voitot:  0
Turnausansiot (USD):  8 263 393
Päivitetty:  14. kesäkuuta 2008
Xao "Jerry" Yang (s. 1968 Laos) on Laosissa syntynyt yhdysvaltalainen pokerinpelaaja, joka voitti vuoden 2007 World Series of Pokerin pääturnauksen.
Yang, etniseltä taustaltaan hmongi, pakeni perheensä mukana Laosista Thaimaahan maan kommunistien otettua vallan 1970-luvulla. Thaimaassa perhe vietti neljä vuotta pakolaisleirillä, jossa Yang veli ja sisko kuolivat. Yang ja hänen perheensä muuttivat Yhdysvaltoihin vuonna 1979.
Yangilla on maisterintutkinto terveyspsykologiasta Loma Lindan yliopistosta ja hän on työskennellyt terapeuttina ja sosiaalityöntekijänä. Yang on naimisissa ja perheessä on kuusi lasta.
Pokeriura

Yang aloitti pokerinpeluun vuonna 2005. Hän pääsi osallistumaan WSOP:n pääturnaukseen voitettuaan 225 dollarin satelliittiturnauksen kotikaupunkinsa Temeculan Pechanga Resort and Casinolla . Ennen WSOP:ta Yang oli päässyt neljästi rahasijoille pienissä pokeriturnauksissa Kaliforniassa.
WSOP:ssa Yang aloitti finaalipöydän kahdeksannelta sijalta, mutta nousi aggressiivisella pelillään johtopaikalle, josta hän ei sen jälkeen luopunut. Yang pudotti kahdeksasta finaalivastustajastaan seitsemän. Kaksinpelissä kanadalaista Tuan Lamia vastaan Yang voitti kasiparillaan Lamin A♦ Q♦ -käden. Yang sai viimeisellä kortilla yhdeksikön korkuisen suoran, Lamin saatua flopilla rouvaparin. Finaalipöytä kesti kaksitoista tuntia ja Yang ansaitsi voitostaan 8,25 miljoonaa dollaria.
Yang ilmoitti voittonsa jälkeen lahjoittavansa 10 % palkintosummasta hyväntekeväisyyteen. Yang on solminut sponsorisopimuksen Full Tilt Poker -nettipokerihuoneen kanssa.
Maaliskuussa 2009 Yangin pokeriuran turnausansiot ylittivät 8,2 miljoonaa dollaria. Hän on kaikkien aikojen rahalistalla sijalla neljätoista.
Aiheesta muualla

Jerry Yang The Hendon Mob Poker Databasessa (englanniksi)
Jean-Jacques Muyembe-Tamfum

Jean-Jacques Muyembe-Tamfum vuonna 2018
Jean-Jacques Muyembe-Tamfum (s. 17. maaliskuuta 1942) on kinshasankongolainen lääkäri ja virologi.
Muyembe-Tamfum valmistui lääketieteen oppiarvolla Kinshasan Université Lovaniumista vuonna 1969. Vuonna 1973 hän sai filosofian tohtorin arvon Leuvenin katolisen yliopiston Lääketieteellisen tutkimuksen Rega-instituutista. Muyembe-Tamfum oli vuonna 1976 tutkimassa myöhemmin ebolana tunnettua epidemian aiheuttanutta tartuntatautia Yambukun kylässä. Vuosina 1976–1981 ja jälleen vuosina 1984–1986 hän toimi Kinshasan yliopiston lääketieteellisen tiedekunnan dekaanina. Muyembe-Tamfum on toiminut Kinshasan yliopistossa lääketieteellisen mikrobiologian ja virologian professorina. Vuonna 1981 hän teki tutkimustyötä Dakarin Pasteur-instituutissa ja Yhdysvaltain tautikeskuksessa Atlantassa.
Muyembe-Tamfum on toiminut toistuvasti Maailman terveysjärjestön kansainvälisten komiteoiden puheenjohtajana ebolan ja Marburgin taudin aiheuttamien epidemioiden yhteydessä. Vuonna 1998 Muyembe-Tamfumista tuli Kongon kansallisen biolääketieteen tutkimuslaitoksen (INRB) pääjohtaja. Vuosina 2018–2019 hän oli päätutkijana rVSV-ZEBOV-rokotteen rengasrokottamistutkimuksessa. Hän on myös tehnyt misinformaation ja rokotteisiin kohdistuvan epäluottamuksen vastaista työtä.
Muyembe-Tamfum on saanut työstään lukuisia palkintoja ja tunnustuksia Kongon demokraattisessa tasavallassa ja ulkomailla. Vuonna 1996 hänestä tehtiin Ordre national du Léopardin Chevalier. Vuonna 2017 Muyembe-Tamfum sai kunniatohtorin arvon Lubumbashin yliopistosta ja vuonna 2019 Antwerpenin yliopistosta. Vuonna 2020 hän pääsi Time-lehden sadan vaikutusvaltaisimman ihmisen listalle.
Jackie Arklöv

Jackie Arklöv
Jackie Arklöv (s. 1973 Liberia) on ruotsalainen murhaaja, sotarikollinen ja uusnatsi.
Arklöv syntyi Liberiassa liberialaiselle äidille ja englantilaiselle isälle. Isä jätti perheen pian ja äiti antoi pojan adoptioon. Alun perin Arklöv adoptoitiin Norjaan, mutta ollessaan 3-vuotias hän muutti hänet adoptoineen perheen kanssa Ankarsundin kylään Pohjois-Ruotsiin. Arklöv toivoi lapsena olevansa valkoinen ja saavansa hyväksyntää. Teini-ikäisenä hän liittyi Valkoinen arjalainen vastarinta -nimiseen uusnatsiliikkeeseen. Arklöv ei pitänyt asiaa ristiriitaisena, koska myös Adolf Hitlerin joukoissa palveli mustia. Vuonna 1993 Arklöv lähti palkkasoturiksi Bosniaan, jossa hän palveli Kroatian puolella olleissa äärioikeistolaisissa joukoissa. Päiväkirjassaan Arklöv kuvaili "kokeneensa fasistisen unelman". Hän ilmaisi saaneensa orgasmin kaltaisia tuntemuksia tappaessaan muslimeja. Islaminuskoiset sotilaat pidättivät Arklövin Mostarissa 10. kesäkuuta 1995. Hän sai syytteet, joiden kahdeksan syytekohtaa koskivat kidutusta ja ryöstelyä. Arklöv tunnusti suurimman osan syytteistä, mutta väitti toimineensa muiden ohjeistamana. Hänen mukaansa sotilaat olivat hieman juopotelleet ja tämän jälkeen kaltoinkohdelleet vankeja. Arklöv tuomittiin 13 vuoden vankeusrangaistukseen, mutta valituksen myötä tuomio alennettiin kahdeksan vuoden rangaistukseksi. Vuonna 1996 Arklöv palautettiin vankienvaihto-ohjelmassa Ruotsiin.
Vangittuna Ruotsissa ollessaan Arklöv kävi kirjeenvaihtoa vanhemman naisen kanssa. Vapauduttuaan hän muutti tämän luokse asumaan. Naisen mukaan Arklöv käyttäytyi uhkaavasti häntä kohtaan. Saatuaan ihailijakirjeen toiselta uusnatsilta, Tony Olssonilta, Arklöv ystävystyi tämän kanssa. Aiemmin uusnatsilehteä julkaissut Andreas Axelsson ystävystyi kaksikon kanssa.
Vuoden 1999 poliisimurhat ja muut rikokset

28. toukokuuta 1999 Arklöv ryösti Kisassa Itä-Götanmaalla Tony Olssonin ja Andreas Axelssonin kanssa Östgöta Enskilda Bankin. Miehet olivat naamioituneita ja saivat noin 2,6 miljoonan Ruotsin kruunun ryöstösaaliin, minkä jälkeen he pakenivat autolla paikalta. Ensin rikolliset ampuivat kohti heitä seurannutta poliisia, joka pakeni ja piiloutui. Häntä kohtaan heitettiin vähintään kaksi käsikranaattia. Poliisi selviytyi.
Myöhemmin 42-vuotias poliisi Olle Borén ja hänen 30-vuotias kollegansa Robert Karlström tavoittivat pankkiryöstäjät Malexanderin kylän tienoilla Boxholmin kunnassa. Rikolliset avasivat tulen kohti poliisiautoa. He murhasivat Borénin, jota ammuttiin viidesti, samoin kuin Karlströmin, jota ammuttiin kolmesti. Andreas Axelsson oli haavoittunut tulitaistelussa ja tuli pidätetyksi hoitoon kuljettamisen yhteydessä. Arklöv pidätettiin kolme päivää myöhemmin Tyresössä. Tony Olsson oli onnistunut pakenemaan Costa Ricaan, jossa hänet kuitenkin pidätettiin tästä viikon kuluttua ja palautettiin Ruotsiin. Linköpingin käräjäoikeudessa kolmikolle langetettiin elinkautiset vankeustuomiot vuoden 2000 alussa. Götan hovioikeus piti 7. kesäkuuta 2000 voimassa elinkautiset tuomiot kahdesta murhasta, murhan yrityksestä, kolmesta törkeästä ryöstöstä ja törkeän ryöstön yrityksestä. Miesten katsottiin toimineen yhteisymmärryksessä.
Arklöv väitti oikeudessa olleensa Tukholmassa rikoksen tapahtuma-aikoihin. Olsson tunnisti ryöstön, mutta kiisti murhat. Axelsson väitti maanneensa auton takaosassa haavoittuneena ja järkyttyneenä; sanojensa mukaan hän ei ollut nähnyt surmatöitä. Kesällä 2001 Arklöv perui aiemmat puheensa ja tunnusti ampuneensa tappavat laukaukset.
Myöhemmät vaiheet

Arklövin rikoskumppanien tuomiot muunnettiin myöhemmin 35 vuoden vankeusrangaistuksiksi. Andreas Axelsson vapautettiin vuonna 2022 ja Tony Byström (entinen Olsson) vuonna 2023. Kesäkuussa 2023 Örebron käräjäoikeus muunsi myös Arklövin elinkautisen määräaikaiseksi, 41 vuoden tuomioksi, mikä käytännössä merkitsi vapautumista kolmessa vuodessa, sillä pääsääntönä oli armahdus tuomiosta kahden kolmasosan vangittuna suorittamisen jälkeen. Arklöv oli hakenut määräaikaistamista jo seitsemän kertaa aiemmin, mutta hakemukset eivät olleet menneet läpi. Seitsemännen hakemuksen jälkeen hän aiheutti käytöshäiriöitä vankilassa kymmenen kertaa, mutta rikoksenuusimisriski katsottiin kahdeksannella yrityksellä riittävän vähäiseksi.
Tammikuussa 2024 Örebron käräjäoikeuden päätös kuitenkin kumottiin Götan hovioikeudessa, koska vähäisestä uusimisriskistä ei katsottu olevan riittävää näyttöä. Arklöv oli aiemmin luokiteltu korkean uusimisriskin henkilöksi. Arklövin elinkautisen tuomion suorittaminen siis jatkui. Korkein oikeus ei myöntänyt ratkaisusta valituslupaa.
Jimmy Lydon

Jimmy Lydon
James "Jimmy" Lydon (30. toukokuuta 1923 – 9. maaliskuuta 2022) oli yhdysvaltalainen näyttelijä. Hän debytoi Broadway-teatterissa vuonna 1937 ja alkoi pian saada elokuvaroolejakin. Eräs varhainen osa oli nimirooli Tom Brownin kouluvuosissa (1940).
1940-luvun alkupuolella Lydon saavutti mainetta myös Henry Aldrich -elokuvista. Vuonna 1948 hän esiintyi James Cagneyn tähdittämässä elokuvassa Vain yksi vuorokausi.
Lydon työskenteli televisiossakin – paitsi näyttelijänä, myös ohjaajana, tuottajana ja käsikirjoittajana.
Aiheesta muualla

Jimmy Lydon Internet Movie Databasessa. (englanniksi)
Jim Bacon

James Alexander "Jim" Bacon (15. toukokuuta 1950 – 20. kesäkuuta 2004) oli australialainen työväenpuolueen poliitikko. Hän syntyi Melbournessa ja opiskeli Monash-yliopistossa.
Bacon toimi Tasmanian pääministerinä vuodesta 1998. Hän erosi virasta maaliskuussa 2004 sairastuttuaan keuhkosyöpään, johon hän saman vuoden kesäkuussa kuoli 54-vuotiaana.
Tasmanian yliopisto myönsi Baconille postuumin kunniatohtorinarvon, ja vielä kesäkuussa 2005 hänestä tehtiin Australian ritarikunnan companion.
Seksistä ja matematiikasta

| Seksistä ja matematiikasta |
| --- | --- |

Kirjailija:  Iida Rauma
Kieli:  suomi
Kustantaja:  Gummerus
Julkaistu:  2015
Sivumäärä:  476
ISBN:  9789512400645

Edeltävä:  Katoamisten kirja
Seuraava:  Hävitys: Tapauskertomus
Löydä lisää kirjojaKirjallisuuden teemasivulta
Seksistä ja matematiikasta on kirjailija Iida Rauman toinen romaani, joka ilmestyi vuonna 2015. Se sai Kalevi Jäntin palkinnon ja Tulenkantaja-palkinnon ja se oli ehdolla Euroopan unionin kirjallisuuspalkinnon, Toisinkoinen-palkinnon ja HelMet-palkinnon saajaksi.
Romaani käsittelee järjen kriisiä ilmastonmuutoksen aikana.
Jasper

Jasper voi tarkoittaa seuraavia:
Jasper (nimi), persialaisperäinen miehen etunimi
Tietotekniikassa

JasPer, projekti jonka tarkoituksena on tuottaa vapaan lähdekoodin versio JPEG-2000-koodekista
Tomcat Jasper
Jasper framework, vapaan lähdekoodin alustariippumaton web-kehitystyökaluframework
JasperReports, vapaan lähdekoodin Java-raportointityökalu
Maantieteelliset nimet > Kanada

Jasper, Alberta
Jasper Place, Alberta
Jasper Park, Edmonton, Alberta
West Jasper Palce, Edmonton, Alberta
Jasper Place Composite High School, Edmonton, Alberta
Jasperin kansallispuisto, Alberta
Maantieteelliset nimet > Yhdysvallat

Jasper (Alabama)
Jasper (Arkansas)
Jasper (Florida)
Jasper (Georgia)
Jasper (Indiana)
Jasper (Minnesota)
Jasper (Missouri)
Jasper (New York)
Jasper (Ohio)
Jasper (Oregon)
Jasper (Tennessee)
Jasper (Texas)
Muita

Jasperin piirikunta, useita piirikuntia Yhdysvalloissa
HMS Jasper (1808), Cherokee-luokan prikisluuppi
HMS Jasper (1820), Cherokee-luokan prikisluuppi
HMS Jasper (1837), puinen siipiratasalus
HMS Jasper (1855), Dapper-luokan tykkivene
HMS Jasper (1857), Algerine-luokan tykkivene
HMS Jasper (J407), Catherine-luokan miinanraivaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jasper”, voi hakea sivunnimihaulla, laajalla sivunnimihaulla tai tekstihaulla.
Jarolímek

| Jarolímek> Sijainti |
| --- | --- |
Paikkakunta:   Štrbské Pleso, Slovakia
Koordinaatit:  49°07′42″N, 20°03′26″E
Avattu:  1920
Remontoitu:  1923, 1932, 1934
Purettu:  1962
Seura:  TJ Vysoké Tatry
Rakenne
K-piste:  72,5 metriä
Mäkiennätys:  76,5 metriä
Muovitus:  Ei
Jarolímek oli hyppyrimäki Štrbské Plesossa Slovakiassa.
Historia

Štrbské Plesoon rakennettiin ensimmäinen hyppyrimäki lumesta vuonna 1920 kautta aikain ensimmäisiä hiihdon Tšekkoslovakian mestaruuskilpailuja varten. Hyppyrimäkeen rakennettiin vuonna 1923 puinen vauhtimäki.
Mäkihypyn suosion kasvaessa Ylä-Tatralla arkkitehti Karel Jarolímek rakennutti K50-hyppyrimäen, jossa oli vaikuttava puinen vauhtimäkitorni. Hyppyrimäki valmistui vuonna 1932. Vuoden 1935 MM-kilpailuja varten Jarolímek remontoitiin vuonna 1934, remontissa K-pistettä siirrettiin 50 metristä 70,0 metriin. Maailmanmestaruuskilpailuissa norjalaiset ottivat kolmoisvoiton Birger Ruudin johdolla, toiseksi sijoittui Reidar Andersen ja kolmanneksi Alf Andersen.
Talvella 1939–1940 vauhtimäki vaurioitui pahoin ja sitä piti korjata lähes vuosittain, jotta Jarolímek pysyi hyppykuntoisena. Lopulta K-piste sijaitsi 72,5 metrissä ennen kuin Jarolímek purettiin vuonna 1962. Samalle paikalle alettiin rakentaa vuonna 1966 MS 1970 -mäkihyppystadionia vuoden 1970 MM-kilpailuja varten.